बालज़ाक और टॉलस्टॉय के बीच तुलनात्मक अध्ययन करते हुए गोर्गी लुकास समेत कई मार्क्सवादियों ने यथार्थवाद पर मिलते-जुलते विचार रखे हैं। इन्होंने यथार्थवादियों में सबसे महान लेखक बालज़ाक को माना है। टॉलस्टॉय अपने विचारों का आरोपण अपने साहित्य में करते नज़र आते हैं। उनके साहित्य में विचार अक्सर हावी दिखाई पड़ता है। ईसाइयत और धर्म सम्बन्धी अपनी मान्यताएं वे पाठकों पर थोपने की कोशिश करते है। बालज़ाक के साथ ऐसा नहीं है। वे अपने विरोधाभास की वजह से सामंतवादी होकर भी महान हैं।